Бодин/46
ДРУГИ ПРИЗОР
Дворана у краљевском двору у Скадру
Краљ, Краљица уђу.

КРАЉ:
Не кајем се, и опет ти кажем:
Не кајем се што га ослободих!
КРАЉИЦА: 
Паметно је теби говорио
Кнез Љутомир тек да га послуша!
КРАЉ:
Љутомир је мени говорио 
Како мишља да би добро било,
А ја само могох учинити
Што је право и што је поштено. —
КРАЉИЦА:
Али ето о глави ти радн.
КРАЉ:
Зар би правда ту цену имала 
Кад би мање од главе вредила?
КРАЉИЦА:
И хоће ме уклет’ Теодора!
Сад ће на ме ред доћи кукати.
КРАЉ:
Које сузе у правди ронимо 
У драго се стварају камење 
И то слава у венце уплиће 
Којим главе потомци нам красе.
КРАЉИЦА:
Твоја деца блудиће по свету 
Без свог крова и без свог огњишта!
КРАЉ:
Правда зида град најтврђи људма; 
Ако у том сигурни не буду 
У другом се ље одржат’ неће!

Бодин